cyanic-selkie/wikianc huggingface dataset:
Comprehensive Economic and Trade Agreement
Ar marc'hata a zo bet kroget e miz Eost 2014. An 28 bro ezel d'an Unvanizeh Europat a zo savet a-du gant feur-emglev ar CETA, Belgia a voe ar vro ziwezhañ da sevel a-du. Justin Trudeau, Kentañ maodiern Kanada a veajas betek Brussel d'an 30 a viz Here 2016 evit sinañ eus tu Kanada. An unvaniezh europat a lak war-wel e vezo ar feur-emglev-se a roio harp bras a-benn saveteiñ un hanter bilion a euroioù taosoù war an ezhporzhiadurioù bloaziek. Ouzhpenn da-se e vez lakaet war-raok e vezo aesoc'h reoliata ar micherioù evel re an tisaverezh, an ijinourien hag ar c'honterier, aesoc'h e vefe neuze an eskemmoù labourerien etre an embregerezhioù etre Europa ha Kanada. Bodad Europa a ziskler e vezo degaset gant feur-emglev ar CETA ul live ledanoc'h evit an eskemmoù etre an daou tiriad betek tizhout tachenn ar perc'henniñ labourioù spered.
Yguazú
An anv
Un anv gwaraniek eo, eus y, dour, ha guasu, bras.
Comprehensive Economic and Trade Agreement
Enebadurioù a zo savet buan a-enep ar feur-emglev dre ma vefe lakaet en arvar bras Europa. Tachennoù a-bep seurt a vefe kemmet don evel re gwirioù ar guzumerien (surentez ar boued dreist-holl), hini an taosoù hag a zo izel dija. Pismiget e vez ivez dre ma vefe ur feur-emglev evit an embregerezhioù treuzvroadel ha bed an ekonomiezh bedel. Krouiñ a rafe riskloù brasoc'h da geñver an dilabour, kolloù arc'hant bras war an taosoù, kudennoù da geñver an en-dro a vefe risklus evit annezidi Europa. Ar feur-emglev a vez taget ivez dre ma vefe digempouez al lezennoù a-fed postañ arc'hant. Er c'hanada kement hag en Europa ez eus bet manifestadegoù hag enebadurioù poltikel ha kevredigezhel d'ar feur-emglev.
Graye-sur-Mer
Graye-sur-Mer a zo ur gumun eus Bro-C'hall e departamant Calvados e Normandi.
Comprehensive Economic and Trade Agreement
Istor
CETA a zo ar feur-emglev brashañ gant Kanada abaoe hini an NAFTA. Ar feur-emglev a zo un disorc'h eus ur studiadenn kevredet anvet "Assessing the Costs and Benefits of a Closer EU-Canada Economic Partnership", hag a voe embannet d'an 12 a viz Here 2008.
Psyc'he
Psyc'he, pe Psike (latin : Psyche ; henc'hresianeg : Ψυχή Psykhế) zo anv un doueez a zo personeladur an ene.
Orin
Kentañ meneg eus Psyc'he a gaver er romant Asinus aureus (an azen alaouret), skrivet gant Lucius Apuleius Madaurensis (pe Platonicus) en, pe, resisoc'h, en ur gontadenn a zo e-kreiz ar romant.
Kontadenn Apuleius
Emañ kontadenn Kupidon ha Psyc'he war-dro kreiz romant Apuleius ha kement hag ur bempvedenn anezhañ a ya ganti. Kontet eo ar romant gant un den, anvet Lucius. Troet eo en azen dre un taol hud aet a-dreuz. Goude un toullad avanturioù e tro da zen en-dro goude debriñ roz. Damheñvel eo istor Psyc'he : ranellded, kastiz, amprouennoù.
Psyc'he, ur goantenn a briñsez, zo ken koant ma sav gwarizi en doueez Afrodite. Div c'hoar goant he deus, met koantoc'h eget an doueez n'int ket.
Stêr Iguaçu
Ar stêr Iguaçu (e portugaleg), pe Iguazú (e spagnoleg), zo ur stêr eus gevred Brazil dreist-holl, hag eus biz Arc'hantina, en kreiz Suamerika, dezhi 1300 km hed.
Eieniñ a ra er Serra do Mar, en stad Paraná,treuziñ a ra ar stad-se a reter da gornôg, ober an disparti etre Arc'hantina ha Brazil a-hed meur a gant kilometr, a-raok kemberiñ gant ar stêr Paraná.
Endro
E Gouhere 2000 e oa bet taolet 4,000,000 a litradoù eoul-maen er stêr, eus ul labouradeg eoul nepell diouzh Curitiba.
Jason Lee
Jason Michael Lee, bet ganet en Orange County (Kalifornia, Stadoù-Unanet Amerika) d'ar 25 a viz Ebrel 1970, a zo un aktour hag ur fentigellour stadunanat.
Danzón
An danzón zo un doare sonerezh eus Kuba.
David Cross (aktour)
David Cross, bet ganet en Atlanta (Georgia, Stadoù-Unanet Amerika) d'ar 4 a viz Ebrel 1964, a zo un aktour, ur filmaozer, produour ha saver senario stadunanat. Labourat a ra evit ar sinema koulz hag evit ar skinwel.
Ken brudet all eo e wreg, an aktourez stadunanat Amber Tamblyn.
Lostloureg
Al lostloureg a zo ur golvaneg, Menura novaehollandiae an anv skiantel anezhañ.
Boued
Bevañ a ra diwar divellkeineged bihan, dreist-holl, hag a gav war al leur.
Annez hag isspesadoù
Brosezat eo tri isspesad al labous — Menura novaehollandiae edwardi, M. n. novaehollandiae ha victoriae — e koadeier gevred Aostralia, su Victoria ha gevred Queensland.
Trần Đại Quang
Trần Đại Quang, ganet d'an 12 a viz Here 1956 ha marvet d'an 21 a viz Gwengolo 2018, a oa ur politikour vietnamian. Bet e oa bet eizhvet prezidant Viêt Nam, eus an 2 a viz Ebrel 2016 betek e varv e 2018.
Algernon Charles Swinburne
Algernon Charles Swinburne (Londrez, 1837-1909 Londrez ) a oa ur barzh ha romantour saoz. Skrivañ a reas barzhonegoù diwar-benn tud eus an Henamzer: Sappho ("Sapphics"), Anactoria ("Anactoria"), Jezuz ("Hymn to Proserpine": Galilaee, La. "Galilean") ha Catullus ("To Catullus"), ha reuz bras a voe diwar o fenn dre ma rae dave d'al lesbianiezh, d'an emlazh, d'an dizoueegezh. Goapaet e veze gant Oscar Wilde a damalle dezhañ komz eus an droug hep e ober.
Tiburon (Kalifornia)
Tiburon (stumm ofisiel), Tiburón e spagnoleg diofisiel (distaget: ), a zo ur gêr eus Stadoù-Unanet Amerika, en Kalifornia, e ledenez an Tiburón.
Algernon Charles Swinburne
E vuhez
Ganet e oa Swinburne en ti niverenn 7, e Chester Street, Grosvenor Place, e Londrez, d'ar 5 a viz Ebrel 1837. Mab e oa d'ar c'habiten saoz Charles Henry Swinburne (1797–1877), un den a ouenn uhel hag a deuas da vout amiral, ha da Lady Jane Henrietta, merc'h da 3de kont Ashburnham, un den a ouenn uhel pinvidik eus Northumbria. Mab henañ un tiad a c'hwec'h bugel e oa.
Tremen a reas e vugaleaj en East Dene, en Bonchurch, en Enez Wight. Tad e dad a oa ganet ha maget e Bro-C'hall, ha gwisket e veze evel un aristokrat gall eus ar renad kozh. Gant hennezh, ha gant e vamm, e teskas Algernon galleg hag italianeg. Savet e voe er relijion anglikan. Mentet bihan e oa Swinburne, un tamm fallegan anezhañ, nemet kreñv a-walc'h e oa, neuñvier mat, dispont, hag an den kentañ da grapat gant Culver Cliff en Enez Wight.
Pa oa krennard e oa tomm-bras ouzh e geniterv Mary Gordon, ha pa zimezas an dimezell e voe glac'haret spontus. Tremen a rae an hañvezh e Capheaton Hall en Northumberland, e ti e dad-kozh, Sir John Swinburne, 6vet baronet (1762–1860), en devoa ul levraoueg brudet, hag a oa prezidant al Literary and Philosophical Society e Newcastle upon Tyne. Swinburne a wele Northumberland evel e vro c'henidik, evel a lenner en e varzhonegoù "Northumberland", "Grace Darling" ha meur a hini all.
E studioù a reas en Eton, hag er Balliol College en Oxford, ma en em gavas gant tud hag o doe levezon vras en e vuhez: al livourien Dante Gabriel Rossetti, William Morris hag Edward Burne-Jones a oa, en 1857, o livañ murlivadurioù awenet gant Mojenn Arzhur war mogerioù an Oxford Union, ha Benjamin Jowett, rener Balliol College, a anavezas e zonezonoù barzhel, hag a viras ouzh ar skol da reiñ e sac'h dezhañ pa ganas meuleudi da Felice Orsini, brogarour italian a glaskas lazhañ Napoleon III en 1858.
En 1860, deuet e-maez skol-veur Oxford, ha goude marv e dad-kozh, ez eas da chom gant William Bell Scott da Newcastle. War-dro ar mare-se e vignonas gant Rossetti. En 1861 e weladennas Menton hag e chomas ur pennad er Villa Laurenti da zistagañ diouzh ar boeson. Alese ez eas da Italia da chom.
Pa varvas an itron Rossetti en 1862, ez eas da chom gant al livour Rossetti en Tudor House, 16 Cheyne Walk, Chelsea. E Kerzu 1862, ez eas Swinburne gant Scott hag e gouviidi, ha Dante Gabriel Rossetti en o zouez, betek Tynemouth. Scott a skrivas en e eñvorennoù e kerzhent a-hed an aod hag e tibunas Swinburne e varzhonegoù "Hymn to Proserpine" ha "Laus Veneris" tra ma ruilhe ar gwag ... en ur drouzal evel ur youc'hadeg a veleudi.
E 1865, goude ma n'en doa graet nemet reiñ barzhonegoù da gelaouennoù, e voe degemeret mat e levr Atalanta in Calydon (1865). Bloaz goude avat e voe burutellet garv « Laus Veneris » a veze kavet kontrol d'ar vuhezegezh vat. En 1867 en em gavas Swinburne gant Giuseppe Mazzini, harluet e bro-Saoz, hag a awenas e  Songs before Sunrise (1867).
Douget e oa d'ar sadegezh ha d'ar vasoc'hegezh, d'ar skourjezañ abaoe ar bloavezhioù-skol en Eton, ha gwashaet e voe e zoug pa zarempredas Richard Monckton Milnes, a roas dezhañ da lenn oberennoù Sade hag an ergerzher Richard Francis Burton. On ditkontet e veze e klaskas Rossetti e dreiñ da garout ar merc'hed hag e kasas dezhañ ar marc'hegerez-sirk stadunanat Adah Menken, met dilezel a reas ar gefridi roet dezhi : « N'on ket evit ober dezhañ kompren ne dalv ket ar boan dantañ. » En 1868 e feurmas Swinburne un ti gant ur mignon en Étretat en Normandi. Un deiz edo o veuziñ er mor pa voe saveteet gant ur c'hrennard anvet Guy de Maupassant.
Grandville
Granville, pe Jean-Jacques Grandville, lesanv Jean Ignace Isidore Gérard, bet ganet d'an 13 a viz Gwengolo 1803 e Nancy (Bro-C'hall) hag aet d'an Anaon d'ar 17 a viz Meurzh 1847 e Vanves, a oa ur flemmtresour, ur skeudennaouer hag ur maendresour gall.
Brudet eo dreist-holl abalamour d'e loened ha d'e blant denheñvel hag ivez evel skeudennaouer La Fontaine pe Jonathan Swift. Unan eus tadoù ar surrealourien a vez graet anezhañ.
Marin County
Marin County (distaget ) zo ur gontelezh eus Kalifornia e Stadoù-Unanet Amerika, en norzh da San Francisco. San Rafael eo ar gêr-benn.
Donald Trump
Donald John Trump (*New York, 14 a viz Even 1946) zo un den a aferioù stadunanat ha 45 prezidant SUA. Ezel eo eus ar Republican Party, be'z e voe danvez kannad ar strollad war ar renk evit an dilennadegoù 2016.
En desped d'ur bersonelezh divoutin e bed politikel ar vro hag ur sell hollek dispi war e drec'h, e trec'has memestra Hillary Clinton en dilennadeg veur d'an 8 a viz Du 2016. Oadet a 70 vloaz, bez' ez eo ar prezidant koshañ ha pinvidikañ en istor ar vro. D'an 20 a viz Genver 2017 e voe kadoriet evel 45 prezidant Stadoù-Unanet Amerika.
Donald J. Trump zo prezidant The Trump Organization, un aozadur karget da verañ e embregerezhioù gladel kement hag e embregerezhioù lies all. Disklêriet en doa e tilezje ar garg-se mar befe dilennet. E-pad e vuhez vicherel, Trump en devoa savet tourioù-bras burevioù, pretioù, kasinoioù, tachennoù golf ha savadurioù all a-leizh dre ar bed holl.
E-kerzh kontadenn votoù an dilennidi d'ar 6 a viz Genver 2021, Trump en doa goulennet gant e harperien mont war-zu ar C'hapitol. A-benn ar fin e oant deuet-tre o rediañ izili ar C'hongress da derc'hout, pemp den a oa marvet.
Yaouankiz
Trump a voe ganet d'ar 14 a viz Even 1946, en Jamaica Estates, Queens, ur c'harter eus New York City. Bez' ez eo an eil bugel yaouankañ a-ziwar pemp. Eus ar vreudeur ha c'hoarezed ne chom nemet tri hag a zo bev c'hoazh : Maryanne, Elizabeth ha Robert. Breur henañ Trump, Fred Jr., a varvas e 1981 dre alkoolegezh, pezh a lakaas Donald Trump da zisklêriañ e oa an awen d'ar fed ne eve ket ha na vutune ket. Trump en deus orinoù german diouzh tu e dad ha re skosat diouzh hini e vamm ; ar pevar den-kozh zo a orin eus Europa ha bet ganet eno.
Skoliata
Donal Trump ne oa ket paotr ar skol pa oa yaouank, ur penn-kleiz anezhañ ; anzav a ra e oa spontus gant ar gelennerien. Korn ar c'hlas a oa lesanvet DT dre ma veze alies eno, e pinijenn. Dre vezañ difoupet betek re e voe kaset gant e dad d'ur skol-soudard. Dont a reas a-benn da gavout e hent eno ha da vezañ brudet-mat dre e gamaraded skol. Unan anezho en defe bet disklêriet dezhañ « dont a ri da vezañ prezidant ! » ha Trump en defe respontet dezhañ "e c'hoantae da gas un dra veur da benn".
Yaouankiz ar chanterioù
Ur wech echuet gant ar skol-soudard e yeas Donald Trump gant e dad war chanterioù bras embregerezh ar familh ; eno e veze alies o komz hag o vevañ gant ar vicherourien vunut, ar pezh a voe un elfenn hollbouezus evit e vuhez politikel.
Selloù politikel
Trump a vez deskrivet alies gant selloù pe kredennoù politikel hebleg hervez ar c'houlz. Ar gazetenn Politico he devoa e zeskrivet o kaout diazezoù politikel "eclectic, improvisational and often contradictory" (liesseurt, primsavet ha dislavarus alies). Bet e oa bet o fiñval a strollad da strollad e-pad e vuhez betek bezañ kannad d'ar Reform Party hag emezelet en Strollad Demokratel. An diazezoù politikel en deus bet kemmet zo lies, evel an hini war an taosoù, ar sioc'haniñ, pe plas ar gouarnamant da geñver ar vezegiezh.
Al lugan
Lugan Donald Trump evit dilennadegoù kannaded ar Republican Party kement hag evit dilennadeg prezidant 2016 a oa Make America Great Again ("Grit amerika meur adarre") ; damheñvel eo al lugan-se ouzh an hini implijet e-pad kampagn Ronald Reagan e 1980. Pal al lugan evit Donald Trump a oa lakaat war-raok stad truezus ar vro ha penaos e c'hoantae-eñ adsevel brud ha nerzh Stadoù Unanet Amerika.
SUA dipitus
Donald Trump en deus desachet selloù dipitet war stad Stadoù-Unanet Amerika dre dagañ an emglevioù etrebroadel (North American Free Trade Agreement pe NAFTA, emglevioù an eskemmoù frank...) kablus hervezañ da vezañ rivinet ar vro ha stlapet ar vicherourien en dilabour pe er straedoù.
Mennozhioù sokial
Ivanka Trump he deus bet stourmet abaoe ar bloavezh 2014 evit degas ur sell kizidik d'he zad war an dizingalded etre goproù ar maouezed ha re ar wazed. Bountet he deus war he zad evit reiñ brud ha harp d'ar maouezed a felle dezho mont etrezek penn an aozadurioù pe embregerezhioù. War ar mennad-se e tisklêrias I believe my father will take giant leaps to change that, he's somebody who walks the walk ("Me 'gred din e raio ma zad kammedoù bras evit kemmañ kement-se, eñ zo den da vont betek penn an hent").
Un doare komz dichek
Unan eus diazoù politikel Donald Trump eo ar frankiz da embann ar pezh a fell dezhañ ha pa fell dezhañ. Evel-se e oa bet tapet alies e-kerzh kampagn kannaded ar Strollad Republikan kement hag e-pad kampagn an dilennadegoù 2016 evit kaozioù feuls, gouennelour pe enep-maouezed.
Mennad ar Self-made man
Gant Donald Trump e voe implijet kalz e-pad kampagn dilennadegoù 2016 skeudenn ar Self-made man hag a oa dres e hini abaoe e yaouankiz. Implijet eo bet ar skeudenn-se evit degas ar spi d'ar voterien e vefe tu da reiñ lañs en-dro da ekonomiezh Amerika gant pep hini o kaout ur chañs da dennañ gounid adal e obererezhioù ur wech e-penn ar vro.
Program politikel 2017
Donald Trump zo bet rediet da zisplegañ sklaeroc'h ar pezh en devoa c'hoant da ober pa vefe prezidant ar Stadoù-Unanet. Ma vez ul lodenn eus e vennozhioù hag a zo chomet ar memes re (sioc'hanañ, enbarzhidi..), lod all zo cheñchet pe deuet da vezañ anatoc'h evel bezañ a-du gant an dimeziñ heñvelreizh, reiñ lañs da chanterioù bras pe digreskiñ an taosoù.
Politikerezh etrebroadel
Pal pennañ Donald Trump zo reiñ galloud en-dro da SUA met hep kemer perzh e brezelioù ar bed. Goulennet en deus digant Europa ma vefe gouest d'en em zifenn e-unan dre bostañ muioc'h a arc'hant el luioù. Goulennet en deus gant e guzulierien milourel penaos freuzañ buan ar Stad Islamek. Evit Siria d'an nebeutañ en deus disklêriet e vezo ret da SUA labourat donoc'h gant Rusia Vladimir Poutin.
Politikerezh Donald Trump da geñver Iran a zo bet unan reut. Nac'het eo bet ar feur-emglev a oa bet sinet da geñver an nukleel. Goulennet en deus ivez e vefe reutoc'h ar c'hastizoù war ar vro.
Mec'hiko
E-pad kampagn an dilennagoù stadunanat e oa bet embannet sklaer gant Donald Trump e felle dezhañ talañ ouzh an envroañ amreizh. Pal pennañ e gomzoù a oa Mec'hiko. Savet e oa ar soñj ennañ da sevel ur voger war an harzoù etre an div vro. Al lugan Built the wall ("Savit ar voger") a vez klevet e genoù harperien Donald Trump a-raok, hag abaoe, m'a'z eo bet dilennet da brezidant. D'ar 5 a viz Ebrel 2018 en deus roet an urzh d'ar Gwarda broadel stadunanat da vont etrezek an harzoù, da c'horotz ma vefe echuet sevel ur voger.
Goude an dilennadeg
Ur wech dilennet Donald Trump da 45 prezidant Stadoù Unanet Amerika e oa chomet sabatuet darn eus ar gazetennerien pe dielfennerien politikel kement ha pennoù an Democratic Party.
Whitelash
Hervez Van Jones e-pad un abadenn tabut dielfennañ ar votadeg 2016 war CNN d'an 8 a viz Du 2016 e vije bet ur whitelash a zegasas Donald Trump da brezidant. Hervezañ, an dud wenn hag a votas evit Donald Trump a glaskas talañ ouzh nerzh ha pouezh brasoc'h-brasañ ar minorelezhioù en o c'heñver er gevredigezh amerikan. "This was a whitelash against a changing country. It was a whitelash against a black president, in part, and that's the part where the pain comes. And Donald Trump has a responsibility tonight to come out and reassure people that he is going to be the president of all the people who he insulted and offended and brushed aside.'"
Manifestadegoù
Manifestadegoù zo bet e lod kêrioù bras en Amerika evit enebiñ ouzh dilennadeg Donald Trump ; un hashtag "Notmypresident" zo bet krouet. E-touez ar vanifesterien edo ar ganerez Cher. Rudy Giuliani, hag a zo a-du-krenn gant Donald Trump, a respontas dre geñveriañ ar vanifesterien ouzh babigoù moumounet. "'We're bringing up a generation of spoiled crybabies [...] most of the kids aren't crying. Most of the kids are going to class.''"
Fin e resped a brezidant
D'ar 7 a viz Du 2020 e embann an ajañs Associated Press, ha war he lec'h ar mediaioù bras stadunanat, eo trec'h Joe Biden, an danvez prezidant demokrat, war Donald Trump. Nac'hañ a ra Donald Trump e vefe bet ar maout gant Joe Biden, embann a ra ez eo bet laeret an dilennadegoù gant truchourien Embann a ra ez eo aet ar maout gantañ en dilennadeg ha kroget eo gant e skipailh da sevel klemmoù lies.
Tabutoù lies
Tabutoù lies a zo tro-dro d'ar prezidant Donald Trump.
Tabutoù reizhel
Alies e vez frazennoù macho en e veg. Ouzhpenn-se ez eus bet douget klemm meur a-wech a-enep dezhañ gant maouezed en abeg da dagadennoù reizhel. An aktourez pornografek Stormy Daniels zo bet paeet 130 000 $ gant Michael Cohen, alvokad personel ar prezidant, evit tevel pa oa-hi o lakaat war-raok darempredoù reizhel gant Donald Trump er bloaz 2006 pa oa dimezet dija gant ar First Lady, Melania Trump.
An afer rusian
Rebechet e vez da Zonald Trump ha d'e harperien bezañ bet sikouret gant Rusia dreist-holl war ar rouedadoù sokial. Un enklask justis zo bet digoret evit gouzout hag-eñ e oa bet ul liamm etre gouarnamant Rusia ha skipailh dilennadegoù Trump. A-benn ar fin n'eo ket bet lakaet Donald Trump da gablus eus liammoù gant Rusia.
Red an armoù-tan
Abaoe ma'z eo bet dilennet Donald Trump da brezidant ez eus bet meur a lazhadeg (evel hini Las Vegas) dre armoù-tan. Rebechet e vez dezhañ bezañ bet harpet gant 30 milion a zollaroù profet gant an NRA e-pad ar c'hampagn.
Ismail Kadare
thumb|Ismail Kadare
Ismail Dukudu Kadare zo ur barzh ha skrivagner albanat ganet d'an 28 a viz Genver 1936.
Graet en deus e studioù e Tirana hag e Moskov.
Klask a reas plijout war un dro d'ar gouarnamant komunour ha d'e enebourien, ar pezh a vez tamallet dezhañ bremañ en Albania.
Dre ma voe kavet dispac'hel e skridoù gant gouarnamant Albania e voe ret dezhañ goulenn bod digant Bro-C'hall e 1990.
Alies e vez kaoz en e oberennoù eus mojennoù Albania ha mac'hom an diktatouriezhioù.
Rudy Giuliani
Rudolph William Louis "Rudy" Giuliani ganet d'an 28 a viz Mae 1944 a zo un den a afer, ur politkour stadunanat. 107vet maer New York e voe etre ar 1añ a viz Genver 1994 betek an 31 a viz Kerzu 2001.
Gabrielle Démians d'Archimbaud
Gabrielle Démians d’Archimbaud, ganet e 1929 hag aet da Anaon d'ar 1añ a viz Eost 2017, a oa un arkeologourez krennamzerel c'hall. Arbennikaet e oa war studi ar c'hêriadennoù dilezet, ar savadurioù relijiel hag ar pri-poazh. Brudet e voe evit an doareoù nevez da furc'hal castrum Saint-Jean e Rougiers, hag a chom hiziv-an-deiz c'hoazh diazez evit ar furchadennoù arkeologel. Bez e voe Gabrielle Démians d'Archimbaud unan eus krouerezed an arkeologouriezh krennamzerel e Bro-C'hall a-live gant ar broioù all. Krouet he devoa kevredigezhioù arkeologel krennamzerel niverus.
Rudy Giuliani
Ezel eo d'ar Strollad Republikan. Brudet eo evit kaout un doare komz dichek da geñver e enebourien pe an dud a zispriz.
Gabrielle Démians d'Archimbaud
Marvet eo d'an oad a 87 vloaz.
Rudy Giuliani
Dilennadeg Donald Trump
Unan eus harp Donald Trump e voe e-pad kampagn dilennadegoù prezidant SUA 2016.
Manifestadegoù a zo bet e kêrioù bras 'zo eus Amerika evit enebiñ ouzh dilennadeg Donald Trump, un Hashtag a zo bet krouet "Notmypresident". E-touez ar vanifesterien e oa adkavet ar ganerezh Cher. Rudy Giuliani harp a-grenn Donald Trump a respontas en ur keñveriañ ar vanifesterien gant babiged moumouned "'We're bringing up a generation of spoiled crybabies [...] most of the kids aren't crying. Most of the kids are going to class.''"
Dimezioù
Giuliani a zo bet dimezet teir gwech, gant Regina Peruggi, Donna Hanover ha Judith Nathan. D'ar 26 a viz Here 1968, dre goude ma voe diplomet eus ar skol-gwir e timezas gant e eil kenitervez, Regina Peruggi, en em anavezout a raent aboe o bugaleaj.
Giuliani a reas anaoudegezh gant Donna Hanover ur vaouez brudet er skinwel e-pad ar bloavezh 1982, kroget int d'en em welet pa oa he o labourat e Miami.
Krign-bev
Naontek vloaz goude ma yeas da Anaon tad Rudy Guiliani d'an oad a 73 vloaz (e-miz Ebrel 1981) gant ur c'hrign-bev ar prostat e Memorial Sloan–Kettering Cancer Center, Giuliani a oa bet kelaouet da vezañ tapet gant ar memes kleñved. Oadet a 55 bloaz ur biopsy graet e miz Ebrel 2000 a voe sklaer gant an disorc'hoù. Pareet eo bet goude mizioù ha mizioù stourm ouzh ar c'hleñved, dreist-holl dre pareoù an ospital Mount Sinai Medical Center.
Berthe Savigny
Berthe Savigny, bet ganet e 1882 e Kemper hag aet d'an Anaon e 1958, a oa ur gizellerez hag ul livourez emzesket vreizhat. C'hoar e oa da Bierre de Belay ha mignonez e voe da Emile Bernard. He dad, Azema, e oa ul livour e-unan.
Rudy Giuliani
Kredennoù relijiel
Rudy Giuliani a nac'h da respont da goulennoù awenet gant e gredennoù relijiel pe e hengounioù met sklaer eo gantañe vez ul lodenn vras eus e vuhez diazezet war ar relijion gatolik. Pa voe goulennet dezhañ ma oa ur kredour gwir kristen, Giuliani en doa respontet "My religious affiliation, my religious practices and the degree to which I am a good or not-so-good Catholic, I prefer to leave to the priests."
Berthe Savigny
En he bugaleaj he devoa kejet ouzh Paul Gauguin, Guillaume Apollinaire ha Max Jacob.
Brudet eo dreist-holl abalamour d'he "Babigoù", produet adalek 1927 gant an ti Henriot Quimper ha gwerzhet hiziv c'hoazh.
Vertus
Vertusa oa ur gumun c'hall ha penn-kanton en departamant gall Marne, er rannvro Grand Est.
kantved
Kendeuzet e voe ar gumun gant Gionges, Oger ha Voipreux d'ar 1 a viz Genver 2018 evit ober ur gumun nevez, Blancs-Coteaux.
Proviñs Judea
Judea pe Iudaea a oa ur broviñs eus an Impalaeriezh roman krouet er bloaz 6 war un darn eus ar rouantelezhioù hasmonean hag herodian. Dont a ra an anv anezhi eus rouantelezh Juda. En em astenn a rae war broioù Judea, Samaria hag Idumea. En hanternoz dezhi e oa proviñs Syria.
Dispac'h a voe buan e proviñs Judea e-pad Census Quirinius ha meur a vrezel a voe etre Yuzevien ha Romaned. E 70 e voe distrujet an Templ e-pad an Emsavadeg yuzev vras, ma voe krouet ur Fiscus Judaicus. Goude emsavadeg Bar-Kokhba 132–135, e voe kemmet anv ar broviñs gant an impalaer Hadrian ha dont a reas da vout proviñs Syria Palaestina, ma teuas Jeruzalem da vout Aelia Capitolina.
Emgann Lepanto
Emgann Lepanto a c'hoarvezas war vor d'ar 7 a viz Here 1571 e Gres, a-vaez da Naupaktos (henc'hresianeg : Ναύπακτος, a oa anvet Lepanto da neuze) etre ur morlu kristen aozet gant Republik Venezia ha Spagn, ouzh ur morlu otoman a voe trec'het en deiz-se. Peuzdistrujet e voe al lestraz otoman ha kollet 30 000 den. Brudet-bras e voe an darvoud en Europa ha harzet e voe emled an impalaeriezh otoman.
E-touez an emgannerien edo ar Spagnol Miguel de Cervantes, oberour brudet El Quijote, a voe gloazet ha lesanvet Mogn Lepanto diwar neuze.
Martin Behaim
Martin Behaim (6 a viz Here 1459 – 29 a viz Gouere 1507), anavezet ivez evel Martin von Behaim, Martinus Bohemus, Martinus de Boëmia, Martinho da Boémia, Martin Behaim von Schwarzbach, a oa ur moraer alaman, arzour, steredoniour, douaroniour hag ergerzher e servij roue Portugal, João II. Kontañ a reer e oa bet pouezus e gartennoù da vare Oadvezh an Ergerzhadennoù. Brudet e voe dreist-holl abalamour d'e "Erdapfel", ar skeudenn gentañ eus ar voul douar a voe graet en istor ar bed, graet gantañ war-dro 1490-1492 evit Kêr Nürnberg.
TCL Corporation
TCL Technology (sinaek simpl: TCL科技; sinaek hengounel: TCL科技; pinyin: TCL kējì) (da gentañ e oa berradur Telephone Communication Limited) zo un embregerezh treuzvroadel sinat elektronek. Ar sez a zo e Huizhou, e proviñs Guangdong. Krouiñ, sevel ha gwerzhañ a ra produioù evel skinwelioù, smartphone, mekanikoù gwalc'hiñ. E 2010 e oa ar 25vet embregerezh evit sevel dafar elektronek dre ar bed.
Blackberry
BlackBerry zo un hollad pellgomzioù hezoug smartphone, tabletennoù, ha servijoù krouet gant an embregerezh kanadian BlackBerry Limited (anvet Research In Motion, pe RIM). Evit ar pellgomzioù hezoug ez int savet bremañ gant TCL Communication (dindan an anv merk BlackBerry Mobile) evit ar bed, BB Merah Putih evit Indonezia hag Optiemus evit ar marc'had indian.
E miz C'hwevrer 2017, BlackBerry Mobile en devoa embannet ar BlackBerry KeyOne, a voe brudet evit kaout un douchennaoueg gwir dindan ar skramm, gant ur bateri padus, hag ur savenn disheñvel eus an OS10.
Ar pellgomzioù hezoug gant BlackBerry doare Android zo reoù gant BlackBerry Motion. Ar pellgomzioù-se, gant ar re doare BlackBerry Aurora savet gant BB Merah Purih a zo deuet da vezañ linenn sevel diazez an embregerezh.
Ar c'hentañ pellgomz BlackBerry, ar stumm 850, a voe embannet e 1999 e München, en Alamagn.
Castrum Saint-Jean
Castrum Saint-Jean, e kumun Rougiers, e departamant ar Var, e Provañs, e Bro-C'hall zo un hollad dismantroù krennamzerel war ar maez. Kavout a reer al lec'h ouzh tor ur menez 600 m uhelder.
Ar c'hastell meneziek-se hag ar gêriadennig tro-dro a oa bet annezet etre fin an ha penn-kentañ ar. Furchadennoù arkeologel a zo bet sevenet eno etre 1961 ha 1969 gant Gabrielle Démians d'Archimbaud. An disoc'hoù a oa bet embannet e stumm un dezenn stad e 1978 hag embannet daou vloaz war-lerc'h e 1980. An doareoù implijet evit furchal al lec'h a zo chomet reoù diazez evit an arkeologiezh betek an deiz-ha-hiziv. Dre an disoc'hoù e voe kemmet an doare da welet arrebeuri ha doareoù bevañ tud ar mare-hont : 93 919 darbod, 2 600 objed e metal, eskern, en olifant, e koad karveged, mein, gwer, ha 114 pezh moneiz.
Terpsiphone corvina
Terpsiphone corvina a zo ur spesad rouez golvaneged eus kerentiad ar Monarchidae.
Anvet e voe Tchitrea corvina (kentanv) da gentañ-penn (e 1867) gant an evnoniour breizhveuriat Edward Newton (1832-1897).
Boued
Bevañ a ra diwar amprevaned, larvenned ha kevnid.
Annez
Emañ brosezat ar spesad e Sechelez, er c'hornôg da enez La Digue dreist-holl. Un nebeud pennoù a c'heller kavout war inizi Marianne ha Praslin ivez.
Isola il Toro
Isola il Toro (tabarkineg : u Tóu, "(Enez) an tarv") zo un enezenn didud e mervent Sardigna, e proviñs Sud Sardegna.
Edom
Edom, pe Idumea ( e gregach :Ἰδουμαία/Idoumaía; e latin: Idūmaea), a oa ur rouantelezhig eus ar Reter Nesañ, etre an XIvet kantved kent JK ha dibenn an IIIde kantved kent JK, er c'hreisteiz d'ar Mor Marv, da proviñs Judea ar Romaned, da Transjordania hiriv, a bep tu da saonenn Aravah, en Negev.
Kanton Bayeux
Kanton Bayeux a zo ur rann velestradurel eus Bro-C'hall e departamant Calvados hag er rannvro Normandi. Brasaet e oa bet da 34 c'humun gant dekred ar 17 a viz C'hwevrer 2014.
Betek 2015
Kanton Bayeux a yae 25 gumun d'ober anezhañ:
Abaoe 2015
Kanton Bayeux a ya 34 c'humun d'ober anezhañ:
Agy
Agy a zo ur gumun eus Bro-C'hall e departamant Calvados e Normandi.
Chenonetta
Chenonetta zo ur genad houidi eus Aostralazia.
Daou spesad a yae d'en ober : Chenonetta jubata ha Chenonetta finschi, hemañ ziwezhañ brosezat e Zeland-Nevez hag aet da get er bloavezhioù 1970.
El Celoso extremeño
El Celoso extremeño zo unan eus daouzek danevell Miguel de Cervantes el levr Novelas Ejemplares e 1613. Honnezh a zo diwar-benn gwarizi un ozhac'h koshoc'h eget e wreg.
Terpsiphone atrocaudata
Terpsiphone atrocaudata a zo ur spesad golvaneged eus ar c'herentiad Monarchidae.
Anvet e voe Muscipeta atrocaudata (kentanv) da gentañ-penn (e 1839) gant an naturour saoz Thomas Campbell Eyton (1809-1880).
Annez hag isspesadoù
Ar spesad a gaver an tri isspesad anezhañ :
Joast Hiddes Halbertsma
Joast Hiddes Halbertsma (Grou, Boarnsterhim, 23 a viz Here 1789 - Deventer, 27 a viz C'hwevrer 1869) a oa ur skrivagner hag ur geriadurour frizek, hag ur pastor mennonat. Studiet en doa an doueoniezh ha prezeg a reas e Boalsert ha Deventer. Etre 1834 i 1858 e troas e frizeg Aviel Mazhev ha diazezañ doare-skrivañ frizeg ar c'hornôg. Skrivañ a reas pennadoù diwar-benn Gysbert Japicx ha meur a bennad all ivezivez.
Asambles gant e vreudeur Eeltsje ha Tsjalling Hiddes Halbertsma e voe unan eus ar re a gasas al lennegezh frizek war-raok en hag eus ar re gentañ a liammas ar romantelezh hag al lennegezh komzet e Friz. E 1822 e embannas e oberenn gentañ, un dastumad kanaouennoù frizek, De Lapekoer fen Gabe Scroar. E 1871 e voe embannet e oberenn ziwezhañ Rimen en Teltsjes (barzhonegoù ha kontadennoù). Goude e varv e voe embannet gant unan eus e vreudeur al lodenn gentañ eus e c'heriadur Lexicon Frisicum.
Kavenn ar c'hof
Kavenn ar c'hof zo ul lec'h kleuz e korf an den, ennañ an darn vrasañ eus ar flugez. En den emañ dindan kavenn ar brusk hag a-us kavenn al lestr. Goloet eo gant ur groc'henenn : an ampelenn.
Terpsiphone viridis
Terpsiphone viridis a zo ur spesad golvaneged eus ar c'herentiad Monarchidae.
Kavenn ar c'hof
E-touez an organoù lec'hiet e kavenn ar c'hof emañ : ar stomog, an avu, ar gellenn vestl, ar felc'h, an ilgreiz, ar vouzellenn voan, al lounezhi hag ar vouzellenn dev.
Terpsiphone viridis
Anvet e voe Muscicapa viridis (kentanv) da gentañ-penn (e 1776) gant al loenoniour alaman Philipp Ludwig Statius Müller (1725-1776).
Boued
Bevañ a ra diwar amprevaned dreist-holl petra bennak ma c'hoarvez dezhañ debriñ hugennoù ha kevnid ivez.
Toro (Italia)
Toro zo ur gumun eus Italia, e proviñs Campobasso, e rannvro Molise. 1450 a dud e 2011.
Kelc'hspeurenn
Ar gelc'hspeurenn, pe lienenn-gig, zo ur gigenn a ra an disparti etre kavenn ar brusk ha kavenn ar c'hof er bronneged. Ur gelc'hspeurenn pe ur framm damheñvel zo ivez en divelfenneged hag er stlejviled. Ul lodenn bouezus eus benvegad analañ an den eo ar gelc'hspeurenn.
Arc'hweladur
Pa analer e stegn ar gelc'hspeurenn ha dre-se e vrasa kavenn ar brusk. Desachet e vez evel-se an aer er skevent.
Terpsiphone
Terpsiphone a zo ur genad e rummatadur an evned, krouet e 1827 gant al loenoniour alaman Constantin Wilhelm Lambert Gloger (1803-1863).
Gerdarzh
==Spesadoù hag an isspesadoù anezhe == C'hwezek spesad golvaneged a ya d'ober ar genad :
Pemp isspesad ha daou-ugent (45) en holl.
Joachim Lamour
Joachim Lamour (1841 e Logunec'h - 1927 e Pondivi) a oa ur beleg breizhat ha skrivagner brezhonek. Person e voe e-pad pell e Sterwenn, e Bro-Gwened. Berzh a reas e zastumad kontadennoù Bim-bim, Mizer, embannet e-barzh Dihunamb da gentañ hag e stumm ul levr da c'houde.
Listenn Ar Re Reizh dre vroadoù
Ar Re Reizh a reer eus ar 25 271 a dud a 49 broad a savetaas buhezioù yuzevien e-pad an Eil Brezel-bed. En Israel emañ al listenn, e mirdi Yad Vashem e kêr Jeruzalem war menez Herzl.
Setu amañ dasparzh hollad Ar Re Reizh hervez ar broioù.
Dance Me to the End of Love
Dance Me to the End of Love a zo ur ganaouenn enrollet e 1984 gant Leonard Cohen en albom Various Positions.
Ar gerioù
War v/metrolyrics
Liammoù diavaez
Ar ganaouenn war youtube.com
Kof
Ar c'hof, pe an tor, zo ul lodenn eus korf ar mellkeineged, etre ar brusk hag al lestr. Kavenn ar c'hof a vez graet eus an egorenn enklozet ennañ. Lodenn diwezhañ ar c'horf eo e lod divellkeineged, evel an amprevaned.
Terpsiphone mutata
Terpsiphone mutata a zo ur spesad golvaneged eus kerentiad ar Monarchidae.
Kof
Kof an den
Dispartiet eo kof an den diouzh ar brusk gant ar gelc'hspeurenn. Ennañ emañ an darn vrasañ eus organoù ar benvegad koazhañ : ar stomog, ar vouzellenn voan hag ar bouzellenn dev. An avu, al lounezhi, ar felc'h hag an ilgreiz zo er c'hof ivez.
Terpsiphone mutata
Anvet e voe Muscicapa mutata (kentanv) da gentañ-penn (e 1766) gant an naturour svedat Carl von Linné (1707-1778).
Boued
Bevañ a ra diwar amprevaned dreist-holl.
Annez hag isspesadoù
Ar spesad a gaver ar c'hwec'h isspesad anezhañ :
Arganchy
Arganchy a zo ur gumun eus Bro-C'hall e departamant Calvados e Normandi.
Reizhlazh
Peurvuiañ e vez lazhet merc'hed dre ma kaver disteroc'h o zalvoudegezh e broioù zo. Da neuze e c'haller komz eus maouezlazh.
Implijet e voe ar ger saoznek gendercide gant Mary Anne Warren en he levr Gendercide: The Implications of Sex Selection e 1985.
Ilgreiz
An ilgreiz, pe « pankreaz » zo un organ e kavenn ar c'hof. Ur wagrenn eo, gant rolloù er c'hoazhañ hag e reizhiad enborc'hadel ar mellkeineged. An eil gwagrenn vrasañ eo e korf an den, goude an avu.
Kimi Räikkönen
Kimi Räikkönen (ganet en Espoo e Finland e 1979) zo anv ur blenier Formulenn 1 ha WRC, lesanvet Iceman – “paotr skorn” – en abeg d'e demz yen ha d'e varregezh da chom difrom. Kampion 2007 eo.
László Ocskay
László Ocskay (pe Ocskay László hervez ar boaz hungarek) zo bet unan eus Ar Re Reizh dre vroadoù a orin hungarat. Bet eo bet enoret gant Stad Israel, e lec'h koun Yad Vashem war menez Herzl en Israel
Kimi Räikkönen
Kregiñ a ra da vleniañ e Formulenn 1 gant Sauber e 2001 a-raok mont da VcLaren-Mercedes e 2002, ha div wech ec'h echu en eil plas ar gevezadeg, e 2003 ha 2005. Goude-se ez a Räikkönen da Ferrari ha gounit a ra an titl e 2007. Goude ur bloavezh diaes gant ur c'harr mestroniet gant ar re all e tibab Ferrari erlec'hiañ anezhañ gant Fernando Alonso a-benn 2010.
László Ocskay
Kabiten el lu hungarat Honved, saveteiñ a reas 2 500 anezho etre 1944 ha 1945.
Kimi Räikkönen
Divizout a ra neuze Räikkönen redek e ralli e-barzh ar gevezadeg WRC gant ar Citroën Junior Team. Echuiñ a ra da 10 e 2010 ha 2011. Daoust da se e tibab Kimi Räikkönen distreiñ e Formulenn 1 e 2012 gant Lotus F1 Team e-pad daou vloaz a-raok erlerc'hiañ Felipe Massa evit Ferrari.
A-raok ar Formulenn 1
Kregiñ a ra Räikkönen ar redadegoù kirri gant ar c'harting e-lec'h ma c'hounez meur a redadeg. Redek a ra gant kirri unplas e 1999 gant ar Formulenn Renault. Gounit a ra kevezadeg Breizh-Veur e 2000.
Fantastic Beasts and Where to Find Them (film)
Fantastic Beasts and Where to Find Them a zo ur film stadunanat-breizhveuriat gant David Yates, deuet er maez e miz Du 2016. Skrivet eo bet ar senario gant J. K. Rowling. Adkavout a reer bed ar sorserien met gant tudennoù nevez. Kregiñ a ra an istor 65 vloaz a-raok ar c'hentañ film pe romant Harry Potter.
Kimi Räikkönen
Mare Sauber
E esaeoù. zo mat a-walc'h evit Sauber a ginnig dezhañ redek evitañ, met argrediñ ar ra ar FIA reiñ ar super-aotre d'ur blenier ken yaouank ha hep skiant-prenet. Goude muioc'h a esaeoù e vez roet dezhañ ur super-aotre da c'hortoz ha kregiñ a ra Kimi Räikkönen gant ar Formulenn 1. Mat-tre a red ar Finlandad yaouank, gant div 4 plas. Divizout a ra neuze McLaren-Mercedes enfredañ anezhañ a-benn erlec'hiañ Mika Häkkinen a-benn 2002
Fantastic Beasts and Where to Find Them (film)
Kontañ a ra istor Neven ar Sourd e New York.
Kimi Räikkönen
Pemp bloavezh hep ditl gant McLaren
N'eo ket ar MP4-7 ar gwellañ karr 2002 eus McLaren, ar MP4-17, met kregiñ a ra Räikkönen da vont buanoc'h eget e kenskipailher David Coulthard, a red evit McLaren evit e 7 bloaz. Echuiñ a ra Räikkönen d'ar 6 plas er gevezadeg, gant 4 fodium hag un dro wellañ. Tostaat a ra ivez d'e drec'h kentañ e Bro-C'hall met rankout a ra lezel ar plas kentañ da Vichael Schumacher en abeg d'ur boullenn eoul 5 tro a-raok an termen, ar pezh a ro an titl d'an Alaman.
Kregiñ a ra McLaren gant ar memes karr hag ar bloaz a-raok, gant un nebeud emdroioù, ha Räikkönen gant un trec'h e Malaysia, merket ivez gant plas pol kentañ Fernando Alonso. Disklêriet eo ivez trec'hour Brazil a-raok m'en em renk kont ar FIA e oa bet fazioù e-pad ar redadeg ha reiñ a ra an trec'h da Giancarlo Fisichella, blenier Jordan. Ingal eo Kimi Räikkönen e-pad ar bloavezh ha keveziñ a ra ouzh Michael Schumacher (Ferrari) ha Juan-Pablo Montoya (Williams-BMW) evit an titl. Daoust ma ne c'hounez trec'h all ebet e c'hall Räikkönen bezañ an hini diwezhañ a c'hall redek evit an titl er redadeg diwezhañ e Bro-Japan. E eil plas n'eo ket a-walc'h evit mirout ouzh Michael Schumacher da c'hounit e 6 titl. Beskampion ec'h echu Räikkönen.
Kregiñ a ra 2004 gant spi, met n'eo ket kevezus a-walc'h ar c'harr MP4-19. Fall-tre eo lodenn gentañ ar bloaz, seizh redadeg, div wech aet betek fin ar redadeg hag ur poent hepken. A-raok Priz Bras Bro-C'hall eo klaset Räikkönen 16 ha diwezhañ, pa'z eus degaset azgwel don er c'harr, anvet ar MP4-19B, ha kalz gwelloc'h eget an hini a-raok eo bremañ. E Breizh-Veur e c'hell Räikkönen sevel war ar Podiom hag e Belgia, daoust ma'z eo fall a-walc'h an esaeoù, 10 war ar gael zisparti, e c'hounez ar blenier Finlandad ar Priz Bras dirak Michael Schumacher hag e Ferrari F2004. Muioc'h a zisoc'hoù mat a zo graet gantañ goude-se ha klaset eo Räikkönen 7 gant 45 poent e fin ar bloavezh.
N'eo ket gwall gwelloc'h penn kentañ 2005 eget hini 2004. Ur gudenn gant ar bodennoù-rod nevez a zilañs an titiñ betek Priz Bras Sant-Marin pa ra Räikkönen ar plas pol a-raok rankout dilezel ar redadeg en abeg d'ur gudenn treuzkas. Goude-se eo gwelloc'h an traoù. Gounit a ra Prizioù Bras Bro-Spagn ha Monaco ha stourm a ra ouzh Fernando Alonso, blenier Renault evit an titl. Mestroniañ a ra ivez Priz Bras Europa met ur gudenn gant e vandennoù-rod a ro an trec'h da Alonso pa c'hoarvez ur gwallzarvoud da Räikkonen. Daoust ma c'hounez e Kanada, e c'hoarvez kudennoù goude gant e geflusker, e-pad an esaeoù pe ar redadegoù a gondaon Räikkönen da adpignat ar strobad a-benn echuiñ a-dreñv da Alonso. Gounit a ra Räikkönen hag ar MP4-20 en Hungaria hag e Turkia, echuiñ a ra Priz Bras Italia da 4 a-raok gounit e Belgia. Kollet eo an titl e Brazil pa echu Alonso 3 eus ar Priz Bras, gounezet gant kenskipailher Räikkönen Juan-Pablo Montoya. Ober a ra ar blenier Finlandad ur gasadenn mat-tre, gant un disparti e 17 plasenn. Tremen a ra Räikkönen blenier Renault Giancarlo Fisichella evit an trec'h e-pad an dro ziwezhañ. Echuin a ra Kimi Räikkönen beskampion ar c'hevezadeg 2005.
Ur bloavezh diaes eo 2006 evit Räikkönen ha McLaren. N'eo ket kevezus a-walc'h ar c'harr a-benn bezañ buanoc'h eget ar Renault nevez hag eget ar Ferrari nevez. Ouzhpenn n'eo ket ken mat ar jeu e-barzh ar skipailh hag etre ar skipailh hag ar vlenierien abaoe disklêriadur sinadur Fernando Alonso a-benn 2007 e miz Kerzu 2005. Goude disoc'hoù fall, hag ur gwallzarvoud bras en deus graet, eo bet skarzhet kuit e genskipailher Juan-Pablo Montoya, hag erlec'hiet eo bet gant Pedro de la Rosa. Daoust d'un nebeud kasadennoù ne c'hell ket Räikkönen bezañ gwelloc'h eget 5 ar gevezadeg, gant 65 poent, en abeg da gudennoù teknikel ha fiziout.
Dedennet eo an tri skipailh gwellañ eus ar Formulenn 1 gant Räikkönen a-benn 2007 ha kemer a ra ar Finlandad e amzer a-benn ober e zibab. N'en deus ket fiziañs e gouestoni Renault da virout e live kevezusted, daoust m'en deus gounezet daou titl, ne ziviz ket Räikkönen mont war-lerc'h Fernando Alonso. Ne fell ket ken dezhañ chom e-barzh McLaren ivez neuze e tibab mont da Ferrari a-benn erlec'hiañ Michael Schumacher a zo o vont war e leve.
A-benn ar fin un titl gant Ferrari
Kregiñ a ra mat-tre e genlabourerezh gant ar Scuderia, gounez a ra Kimi Räikkönen Priz Bras Aostralia 2007 en ur ober ur hat-trick e-pad e redadeg kentañ gant Ferrari, evel Juan-Manuel Fangio e 1956. N'eo ket mat avat an daou redadeg goude, mestroniet da gentañ gant McLaren Fernando Alonso e Malaysia ha goude gant kenskipailher Räikkönen Felipe Massa e Bahrein. Echu a ra Räikkönen trede pep gwech. Rankout a ra dilezel ar redadeg e Bro-Spagn en abeg da gudennoù elektrek pa c'hounez e genskipailher adarre a vestroni ivez Räkkönen e-pad an titriñ, da skouer e Monaco pa grog Räikkönen ar redadeg e 16 plasenn, war un droiad e lec'h e vez diaes-tre da dremen ar re all. Echuiñ a ra 8 un dro goude an trec'hour Fernando Alonso war ar McLaren-Mercedes. Goude Prizioù Bras Stadoù-Unanet ha Kanada ha ne oant ket mat evit ar blenier finlandat e vez kavet Räikkönen 26 poent war-lec'h an hini a vestroni ar c'hevezadeg.
Daou trec'h a adlañs-eñ e-barzh ar c'hevezadeg, da gentañ e Bro-C'hall ha goude-se e Breizh-Veur, da drugarez d'ur strategiezh vat gant an harzoù-stand ha da droioù buan-buan a bermet anezhañ da vezañ dirak ar-re all. Diaesoc'h eo an Europa peogwir e rank dilezel ar redadeg ur wech all dre ur gudenn mekanikel. Echuiñ a ra eil div wech en Hungaria hag e Turkia. Gloazet e-pad an esaeoù e Monza, n'hall ket Räikkönen bezañ ken kevezus ha boaz. Da drugarez d'ar plegennoù e echu 3, goude ar McLarenoù.
Neuze e grog lodenn diwezhañ ar bloavezh gant Priz Bras Belgia. Sur eo Ferrari da c'hounez kevezadeg ar saverien peogwir eo bet diberzhet McLaren en abeg d'un afer spierezh, met ret eo d'ar vlenierien Ferrari gouren ouzh ar vlenierien McLaren Fernando Alonso ha Lewis Hamilton. Gounez a ra Räikkönen ar Priz Bras, evit an teir wech diwar lec'h. Goude ur fazi graet gant e skipailh e Bro-Japan e echu Räikkönen 3 ar Priz Bras, goude bet an hini diwezhañ pa groge ar redadeg dindan ur c'hlav kalet-tre. 17 poent dale eo Räikkönen goude penn ar c'hevezadeg Lewis Hamilton.
E Bro-Sina e trec'h Räikkönen en ur gounit dek poent war Hamilton en doa dilezelet ar redadeg gant kudennoù bandennoù-rod. Fernando Alonso a zo c'hoazh dirak ar Finlandad a-raok ar redadeg diwezhañ. Echuiñ a ra ar bloavezh e Brazil, war ar troiad Interlagos e Sao Paulo. Gant disparti fall-tre Hamilton hag harz didalvoud Alonso a dremen mat an traoù evit Räikkönen a echu ar c'hevezadeg kampion ar bed, dirak an daou vlenier McLaren. An hini gentañ eus Finland eo da c'hounit un titl abaoe 1999 ha Mika Häkkinen.
Bloavezhioù diaes gant ar Scuderia
Ur statud nevez en deus Räikkönen bremañ hag ar Priz Bras kentañ n'eo ket ar pezh a oa bet ijinet gantañ ha gant Ferrari evit e redadeg kentañ evel ur c'hampion bed. Ur poent hepken a c'hounez en Aostralia, Priz Bras gounezet gant Lewis Hamilton. Koulskoude e gounez ar Finlandad Priz Bras Malaysia goude un tremen war Felipe Massa, ar pezh a zifas ar Priz Bras kentañ. Kemer a ra penn ar c'hevezadeg e Priz Bras Bahrein ha gounit a ra Priz Bras Bro-Spagn goude ur blasenn bol. 9 poent en deus Räikkönen en araok Hamilton.
Ar Prizioù Bras goude a zo kalz diaesoc'h. Goude un 3 plas e Turkia e tilezel Räikkönen Priz Bras Monaco goude ur gwallzarvoud gant Adrian Sutil. Ur gwallzarvoud a c'hoarvez c'hoazh gant Lewis Hamilton e-barzh pit lane Priz Bras Kanada. Daoust ma ra ar blasenn bol e Bro-C'hall e echu Räikkönen eil ar Priz Bras en abeg d'ur gudenn gant e zivogederez. Gwashoc'h eo ar Prizioù Bras goude, Breizh-Veur, Alamagn hag Hungaria, gant un 3 plasenn, ur 6 plasenn hag un 3 c'hoazh, met en abeg da blegennoù redadeg. Tapout a ra koulskoude an troioù gwellañ pep gwech.
Kregiñ a ra neuze ur rummad 4 Friz Bras fall-tre evit Räikkönen hag e F2008. Dilezel a ra e Valencia en abeg d'un torr keflusker tra ma c'hounez e genskipailher. Kemer a ra penn Priz Bras Belgia gourenet dindan ar c'hlav met dilezel e rank peogwir e sko ouzh ur voger en abeg d'ur fazi levierezh. Fall titret en Italia e echu ar Finlandad 9, gant un dro gwellañ. Skeiñ a ra c'hoazh ar voger e Singapour, ar pezh a lak mont da netra e chañsadennoù da vezañ kampion adarre.
En un doare souezhus e adkemer Räikkönen livioù goude-se. Mestroni a ra Massa e-pad an tri Friz Bras diwezhañ, rankout a ra avat reiñ e 2 blasenn d'e genskipailher a-benn sikour anezhañ gounit na titl. Daoust e strivoù e koll Massa an titl hag echu a ra Räikkönen 3 ar c'hevezadeg.
Implij a ra mat ar KERS ha neuze a ra traoù mat, da skouer e Priz Bras Europa e-lec'h e tisparti 6 evit bezañ 4 goude ar gornblegenn gentañ. Ar skouer gwellaén eo Priz Bras Belgia, Priz Bras "Räikkönen" peogwir en deus gounezet kalz war an droiad-se. Kregiñ a ra ar redadeg 6 ha gounit a ra 4 flasenn en dro gentañ. Tremen a ra goude-se Giancarlo Fisichella war e Force India ha gounit a ra ar Priz Bras.
N'int ket ingal ar Prizioù Bras goude, a-wechoù mat evel Priz Bras Italia, pe a-wechoù fall evel e Singapour. Disklêriet eo gant Ferrari d'ar 30 a viz Gwengolo da zegemer Fernando Alonso a-benn 2010, daoust maz eus ur gudenn, peogwir emañ tri blenier gant ar skipailh, gant distro rakwelet Felipe Massa. Neuze un dibab a rank ober ar skipailh. N'hall ket Räikkönen merkañ poentoù e Abou Dhabi ha neuze e echu 6 ar c'hevezadeg.
Daoust ma en doa ur c'houmanant gant ar blenier finlandat e tibab Ferrari dilezel Räikkönen en em gav dirod a-benn a bloavezh 2010. Divizout a ra Räikkönen mont d'ar ralli e-barzh ar c'hevezadeg WRC gant ar skipailh Citroën Junior Team gant Kaj Lindström en e gichen.
Un distro gant Lotus
Goude kaozioù diwar-benn atroperezhioù gant Williams e tisklêr Lotus F1 Team d'ar 29 a viz Du 2011 en doa sinet Kimi Räikkönen gantañ evit ar bloavezhioù 2012 ha 2013. Er fin ar viz Genver e vlein Räikkönen R30 Renault 2010 evit adkaout e relech. E-pad an esaeoù goañv a ra Räikkönen amzer gwellañ an devezh kentañ gant an E20 nevez. Daoust ma vanke Lotus ur sizhunvezh esaeoù en deus graet Räikkönen amzer gwellañ an esaeoù e Barcelone, un dra vat a-raok Priz Bras Aostralia 2012, Priz Bras kentañ ar mare 2012.
Neven ar Sourd
Neven ar Sourd, bet ganet e 1897, eo doare brezhonek anv ur sorser-loenoniour ijinet gant J. K. Rowling. Meneget eo gant an aozerez e Harry Potter ha Maen ar Furien.
Kimi Räikkönen
Un distro gant Lotus
Ar bloavezh 2012 a zo ur bloavezh mat-tre, a ziskouez e c'hell labouradeg Enstone, labouradeg ar skipailh Lotus produiñ ur c'harr kevezus, goude ur bloavezh start, ha n'eo ket bet kollet e zalant gant Räikkönen. Echuiñ a ra pep redadeg ar bloavezh, bepred nemet ur wezh er poentoù. Ar wezh nemetañ ne c'hell ket tizhout ar poentoù a zo e Sina, pa oa eil eus ar redadeg a-raok bezañ tremenet gant 10 karr en abeg d'e vandennoù-rod re gozh ha re zrailhet. E bodiom kentañ a zo tapet e Priz Bras Bahrein, ha podiomoù all a zeu. Mont a ra ar maout gantañ e Priz Bras Abou Dhabi, pezh zo e naontekvet trec'h, ha 80 trec'h Lotus e F1. Echuiñ a ra Räikkönen trede eus ar gevezadeg ar bloaz-mañ, gant un trec'h ha seizh podiom. Diskouez a ra Räikkönen ar bloaz-mañ eo c'hoazh kampion ar bed kevezus hag e vo ret kontañ warnañ evit an titl, ma vefe roet ur c'harr kevezusoc'h c'hoazh.
Neven ar Sourd
« Newton Artemis Fido "Newt" Scamander » eo an anv saoznek orin hag anv-pluenn J. K. Rowling pa skrivas al levr Fantastic Beasts and Where to Find Them.